标题：高柴
高柴简介
高柴（前521—?）春秋时期齐文公十八世孙，字子羔，又称子皋、子高、季  高柴高、季臯、季子臯，少孔子三十岁，齐国人。
高柴事迹
高柴身高不满五尺，在孔子门下受业，孔子认为他憨直忠厚。子路在季氏那里任职，举派高柴去做费邑宰。孔子怕他不能胜任说：“这是害了人家的儿子啊！”
高柴在鲁、卫两国先后四次为官，历任鲁国费宰、郕宰、武城宰和卫国的士师，是孔门弟子中从政次数最多、时间最长的一个。鲁哀公十五年，卫国政变，高柴急忙逃离卫国，并劝子路不要回宫里去，子路拒  高柴立像[1]绝他的劝阻，结果回宫遇害。他以尊老孝亲著称，拜孔子为师后，从未违反过礼节，影响他治理的民众。任卫国狱吏时，不徇私舞弊，按法规办事，为官清廉，执法公平，有仁爱之心，受到孔子的称赞、民众的赞扬。为人性格直爽，与子路是好友。子路认为他忠厚纯正，能守孝道，并善为吏。礼记檀弓上 - 执亲之丧 泣血三年高子臯之执亲之丧也，泣血三年，未甞见齿。君子以为难。
【注释】
1. 高子皐之执亲之丧也。高子皐，孔子弟子，姓高名柴，字子臯。
2. 泣血三年，言泣无声，如血出。
3. 未尝见齿，言笑之微。隋唐陆德明经典释文云：见，贤遍反。
4. 君子以为难，言人不能然。
5. 唐孔颖达疏云：此一节论高柴居丧，过礼之事，各依文解之。
6.高柴居丧，过礼之事。《晋书.王祥传》：高柴泣血三年，夫子谓之愚。闵子除丧出见，援琴切切而哀，仲尼谓之孝。
7. 闵子，闵损，闵子骞，孔子弟子，字子骞。
8.案史记孔子弟子传：高柴，郑人，字子皐。凡人涕泪，必因悲声而出。若血出，则不由声也。今子皐悲无声，其涕亦出，如血之出，故云泣血。既云泣血三年，得有微笑者，凡人之情，有哀有乐。哀至则泣血，乐至则微笑。凡人大笑则露齿，微笑则不见齿。君子以高柴所为，凡人难可为之。何者？凡人发声始涕出，乐至为大笑。今高柴恒能如此，馀人不能，故为难也。十三经注疏.礼记.檀弓下 - 季子臯季子臯葬其妻，犯人之禾。申祥以告曰：请庚之。子臯曰：孟氏不以是罪予，朋友不以是弃予，以吾为邑长於斯也，买道而葬，後难继也。
【注释】
1. 季子皐葬其妻，犯人之禾。东汉郑玄注云：季子皐，孔子弟子高柴，孟氏之邑成宰（成字亦作郕）。或氏季。犯，躐也。
2. 申祥以告曰请庚之。东汉郑玄注云：申祥（《孟子》作申详），子张子（子张之子。颛孙师，字子张）。庚，偿也。
3. 子皐曰孟氏不以是罪予。东汉郑玄注云：时僭侈（其时风气，僭越奢侈）。
4. 朋友不以是弃予。东汉郑玄注云：言非大故。
5. 以吾为邑长於斯也，买道而葬，後难继也。东汉郑玄注云：恃宠虐民。
6. 唐孔颖达疏云：此一节论高柴非礼之事（所谓“《春秋》常常责备于贤者”、“书法不隐”是也），各依文解之。史记仲尼弟子列传云：高柴，字子皐，少孔子三十岁，郑人也。知为成宰者，下文云子皐为成宰。云季者，高是其正氏，今言季子皐，故郑云或氏季，以身处季少，故以字为氏，而称季也，犹若子游（言偃，字子游）称叔氏，仲由（字子路）称季路，皆其例也。弟子传及论语作子羔，与此文子皐，字不同者，古字通用。子皐见申祥请偿，故拒之，云：孟氏不以是犯禾之事罪责於我，以孟氏自为奢暴之故也。朋友不以是犯禾之事离弃於我，以其小失，非大故也。斯，此也。以吾为邑长於此成邑，乃买道而葬，清俭大过（大音太），在後世之人，难可继续也。以孟氏不罪於己，故郑云恃宠；不肯偿禾，故云虐民。礼记杂记上 - 子羔纁袡 曾子讥之子羔之袭也，茧衣裳、与税衣、纁袡为一，素端一，皮弁一，爵弁一，玄冕一。曾子曰：不袭妇服。  死活瞎穿 曾子讥之【注释】
1. 茧衣裳者，若今大■也。纩为茧，縕为袍，表之以税衣（疏布丧服），乃为一。称尔税衣，若玄端而连衣裳者也。大夫而以纁（红色）为之缘，非也，唯妇人纁袡（衣边）。礼：以冠名服，此袭其服，非袭其冠，曾子讥袭妇服而已。
2. 税衣，疏布丧服。
3. 纁袡，音熏染，纁，红色，袡，衣之边缘，袡，而占反，裳下襈也，王肃云：妇人蔽膝也。
4. 玄冕，又大夫服，未闻子羔曷为袭之。玄冕，或为玄冠，或为玄端。
5. 唐孔颖达疏云：此明大夫死者袭衣称数也。茧衣裳者，纩为茧，谓衣裳相连，而绵纩著之也。与税衣者，税谓黑衣也，若玄端而连衣裳也。玄端多种，今衣裳连是玄端，玄端玄裳也。纁袡为一者，纁，绛也；袡，裳下缘襈也，以绛为缘，故云税衣纁袡也。茧衣既亵（内衣），故用税衣表之，合为一，称故云茧衣裳与税衣纁袡为一也。素端一者，此第二称也，以服既不亵，并无复别衣表之也，卢云：布上素下。皮弁服，贺瑒云：以素为衣裳也。皮弁一者，第三称也，十五升白布为衣，积素为裳也。爵弁一者，第四称也，玄衣纁裳也。玄冕一者，第五称也大夫之上服也。
6. 曾子，曾参（音骖），字子舆。
7. 曾子曰不袭妇服者，曾子非之。纁袡是妇人之服，而子羔袭用之，故曾子讥之。依礼，不合袭妇人之服。礼以冠名服，此袭其服非袭其冠者，郑恐经云皮弁爵弁，但云冠，不云服，恐袭其冠，不袭其服，故云以冠名服，此袭其服，非袭其冠，云曾子讥袭妇服而已者，郑意以曾子但讥妇服而已，不讥其著玄冕之服，是子羔合著玄冕。子羔为大夫，无文，故注云：未闻子羔曷为袭之。礼记檀弓下 - 子皐教化成邑成人有其兄死而不为衰者，闻子臯将为成宰，遂为衰。成人曰：蚕则绩而蟹有匡，范则冠而蝉有緌，兄则死而子臯为之衰。  成 字亦作郕 今山东省 甯阳县【注释】
1. 成人有其兄死而不为衰者。衰，字亦作縗（音崔），粗麻布毛边丧服。成，地名，字亦作郕，今山东省甯阳县东北。
2. 闻子皐将为成宰遂为衰。高柴，字子臯，孔子弟子，以孝闻，为郕宰，郕人有不孝者，故惧。刘向说苑贵德篇云：天子好利则诸侯贪，诸侯贪则大夫鄙，大夫鄙则庶人盗。上之变下，犹风之靡草也。论语子路篇曰：子曰：上好礼，则民莫敢不敬；上好义，则民莫敢不服；上好信，则民莫敢不用情。
3. 成人曰蚕则绩而蟹有匡范则冠而蝉有緌兄则死而子皐为之衰。蚩兄死者，言其衰之，不为兄死，如蟹有匡，蝉有緌，不为蚕之绩，范之冠也。范，蜂也。蝉，蜩也。緌为蜩喙，长在腹下。
4. 唐孔颖达疏云：此一节论成人无礼之事。成，孟氏所食采地也，即前犯禾之邑也。此邑中民，有兄死而弟不为兄制服者也，闻子皐将为成宰，遂为衰者，此不服兄者，闻孔子弟子子皐，其性至孝，来为成之宰，必当冶前不孝之人，恐罪及己，故惧之，遂制衰服也。
5. 蚕则绩而蟹有匡者。成人，谓成邑中，识礼之人也，讥笑不服兄衰，仍为设二譬也。
6. 蚕则绩丝作茧蟹有匡者，蟹背壳似匡，仍谓蟹背作匡。
7. 范则冠而蝉有緌者。范，蜂也，蜂头上有物，似冠也。蝉，蜩也，緌谓蝉喙，长在口下，似冠之緌也。
8. 兄则死而子皐为之衰者，以是合譬也。蚕则须匡以贮茧，而今无匡。蟹背有匡，匡自著蟹，则非为蚕设。蜂冠无緌，而蝉口有緌，緌自著蝉，非为蜂设。亦如成人，非为蜂设。兄死，初不作衰，後畏於子皐，方为制服，服是子皐为之服，非为兄施，亦如蟹匡蝉緌，各不关於蚕蜂也。礼记杂记下 - 高柴之先人哀公问子羔曰：子之食奚当？对曰：文公之下执事也。
【注释】
1. 哀公，鲁哀公，公元前四九五年至公元前四六七年，在位。
2. 子之食奚当。东汉郑玄注云：问其先人始仕食禄以何君时。隋唐陆德明经典释文云：当如字，注同，旧才浪反。
3. 文公之下执事也。文公，齐文公，孔子家语：高柴，齐人，高氏之别族，字子羔。按高氏家谱：齐太公（姜太公）之第六代孙是齐文公，齐文公之子公子高。按宗法制度，诸侯家族只包括近亲三代，即诸侯、公子（诸侯之子）、公孙（诸侯之孙）。则公孙之子，不再算是公室，而须另外立氏。当时的制度，公孙之子立氏可采多种办法，其中一种是用祖公之名为氏。则公子高之孙，以公子高之名为氏。史记 卫康叔世家 - 子羔十二年，初，孔圉文子取太子蒯聩之姊，生悝。孔氏之竖浑良夫美好，孔文子卒，良夫通於悝母。太子在宿，悝母使良夫於太子。太子与良夫言曰：「苟能入我国，报子以乘轩，免子三死，毋所与。」与之盟，许以悝母为妻。闰月，良夫与太子入，舍孔氏之外圃。昏，二人蒙衣而乘，宦者罗御，如孔氏。孔氏之老欒甯问之，称姻妾以告。遂入，适伯姬氏。既食，悝母杖戈而先，太子与五人介，舆猳从之。伯姬劫悝於厕，彊盟之，遂劫以登台。欒甯将饮酒，炙未熟，闻乱，使告仲由。召护驾乘车，行爵食炙，奉出公辄犇鲁。仲由将入，遇子羔将出，曰：「门已闭矣。」子路曰：「吾姑至矣。」子羔曰：「不及，莫践其难。」子路曰：「食焉不辟其难。」子羔遂出。子路入，及门，公孙敢阖门，曰：「毋入为也！」子路曰：「是公孙也？求利而逃其难。由不然，利其禄，必救其患。」有使者出，子路乃得入。曰：「太子焉用孔悝？虽杀之，必或继之。」且曰：「太子无勇。若燔台，必舍孔叔。」太子闻之，惧，下石乞、盂黶敌子路，以戈击之，割缨。子路曰：「君子死，冠不免。」结缨而死。孔子闻衞乱，曰：「嗟乎！柴也其来乎？由也其死矣。」孔悝竟立太子蒯聩，是为庄公。
【注释】
1. 十二年，卫出公十二年，鲁哀公十四年（获麟），公元前四八一年。
2. 孔圉文子，孔圉，卫执政国卿，谥文，《论语.公冶长》：子贡问曰：孔文子何以谓之文也？子曰：敏而好学，不耻下问，是以谓之文也。
3. 蒯聩，kǔai kuī，卫灵公之太子。
4. 孔氏之竖，竖人，僮仆、小臣。
5. 浑良夫，人名。
6. 报子以乘轩，杜预曰：轩，大夫车也。
7. 免子三死，杜预曰：「三死，死罪三，三罪，紫衣、袒裘、带剑也。紫衣，君服也。热，故偏袒，不敬也。衞侯求令名者与之食焉，太子请使良夫，良夫紫衣狐裘，不释剑而食，太子使牵退，数之罪而杀之。
8. 舍孔氏之外圃。舍，住也。服虔曰：「圃，园。」
9. 昬，傍晚。
10. 二人蒙衣而乘。服虔曰：二人谓良夫、太子。蒙衣，为妇人之服，以巾蒙其头而共乘也。
11. 宦者罗御，宦者，太子家臣。罗，宦者之名。御，驾车。
12. 孔氏之老欒甯问之，服虔曰：「家臣称老。问其姓名。」
13. 称姻妾以告。贾逵曰：「婚姻，家妾也。」
14. 遂入，适伯姬氏。伯姬氏，即孔伯姬，孔文子之正配，从其夫之姓，故曰孔；太子蒯聩之姐，故曰伯；卫，姬姓，故曰姬。服虔曰：「入孔氏家，适伯姬所居。」
15. 既食，晚饭喫毕。
16. 悝母杖戈而先。悝母，孔伯姬。服虔曰：「先至孔悝所。」
17. 太子与五人介，舆猳从之。贾逵曰：「介，被甲也。舆猳豚，欲以盟故也。」
18. 伯姬劫悝於厕，彊盟之，遂劫以登台。孔悝，孔文子之子，继承其父职位，为卫国执政之卿。服虔曰：「於衞台上召衞羣臣。」
19. 欒甯将饮酒，炙未熟，闻乱，使告仲由。欒甯，孔文子家臣（见上注）。仲由，字子路，孔子弟子。服虔曰：「季路为孔氏邑宰，故告之。」
20. 召护驾乘车，服虔曰：「召护（召音邵），衞大夫。驾乘车，不驾兵车也，言无距父之意。」
21. 行爵食炙，服虔曰：「欒甯使召季路，乃行爵食炙。」
22. 奉出公辄犇鲁。服虔曰：「召护奉衞侯。」
23. 仲由将入，遇子羔将出。高柴，字子羔，又作子高、子臯、季臯、季高。贾逵曰：「子羔，衞大夫。高柴，孔子弟子也。将出，犇。」
24. 曰：「门已闭矣。」子路曰：「吾姑至矣。」杜预曰：「且欲至门。」
25. 子羔曰：「不及，莫践其难。」贾逵曰：「言家臣忧不及国，不得践履其难。」郑众曰：「是时辄已出，不及事，不当践其难。子羔言不及，以为季路欲死国也。」
26. 子路曰：「食焉不辟其难。」服虔曰：「言食悝之禄，欲救悝之难，此明其不死国也。」
27. 子羔遂出。子路入，及门，公孙敢阖门，曰：「毋入为也！」服虔曰：「公孙敢，衞大夫。言辄已出，无为复入。」
28. 子路曰：「是公孙也？求利而逃其难。由不然，利其禄，必救其患。」有使者出，子路乃得入。曰：「太子焉用孔悝？虽杀之，必或继之。」王肃曰：「必有继续其後攻太子。」
29. 且曰：「太子无勇。若燔台，必舍孔叔。」太子闻之，惧，下石乞、盂黶敌子路。服虔曰：「二子，蒯聩之臣。敌，当也。」　燔音烦。舍音舍。黶音乙减反。
30. 以戈击之，割缨。子路曰：「君子死，冠不免。」服虔曰：「不使冠在地。」
31. 结缨而死。缨，冠緌也。史记仲尼弟子列传 - 高柴高柴字子羔，少孔子三十岁。子羔长不盈五尺，受业孔子，孔子以为愚。子路使子羔为费郈宰，孔子曰：「贼夫人之子！」子路曰：「有民人焉，有社稷焉，何必读书然後为学！」孔子曰：「是故恶夫佞者。」
【注释】
1. 高柴字子羔。郑玄曰衞人。孔子家语：「齐人，高氏之别族，长不盈六尺，状貌甚恶」，此传作「五尺」，误也。
2. 子路使子羔为费郈宰。括地志云：「郓州宿县二十三里郈亭。」
3. 孔子曰：「贼夫人之子！」包氏曰：「子羔学未孰习而使为政，所以贼害人。」
4. 子路曰：「有民人焉，有社稷焉，何必读书然後为学！」孔安国曰：「言治人事神，於是而习，亦学也。」孔子曰：「是故恶夫佞者。」论语先进 - 柴也愚柴也愚，参也鲁，师也辟，由也喭，子曰：回也其庶乎，屡空；赐不受命而货殖焉，亿则屡中。
【注释】
1.柴也愚。弟子高柴，字子羔。愚，愚直之愚。
2.参也鲁。鲁，钝也，曾子性迟钝。曾参（音骖），字子舆。
3.师也辟。颛孙师，字子张。子张才过人，失在邪辟、文过（文过饰非）。
4.由也喭。仲由，字子路。子路之行，失於畔喭。
5.子曰回也其庶乎。颜回，字子渊（颜渊）。言回庶几圣道，虽数空匮，而乐在其中。
6.赐不受教命。端木赐，字子贡，唯财货是殖。亿度是非。葢美回，所以励赐也。一曰：屡犹每也，空犹虚中也。以圣人之善道教，数子之庶几犹不至於知道者，各内有此害，其於庶几每能虚中者。唯回怀道深远，不虚心，不能知道。子贡虽无数子之病，然亦不知道者，虽不穷理，而幸中；虽非天命，而偶富，亦所以不虚心也。
7.唐孔颖达疏云：此章孔子历评六弟子之德行中失也。柴也愚者，高柴性愚直也。参也鲁者，曾参性迟钝也。师也辟者，子张才过人，失在邪辟文过也。由也喭者，子路之行，失於畔喭也。子曰回也其庶乎屡空赐不受命而货殖焉亿则屡中者，此盖孔子美颜回，所以励赐也。其说有二：一曰：屡，数也。空，匮也。亿，度也。言回庶几圣道，虽数空匮贫窭，而乐在其中，是美回也。赐不受命，唯货财是殖，若亿度是非，则数中，言此，所以勉励赐也。一曰：屡犹每也，空犹虚中也，言孔子以圣人之善道教，数子之庶几犹不至於知道者，各内有此害故也，其於庶几每能虚中者。唯有颜回，怀道深远，若不虚心，不能知道也。子贡虽无数子之病，然亦不知道者，虽不穷理而幸中，虽非天命而偶富，有此二累，亦所以不虚心也。弟子高柴字子羔，史记弟子传云：高柴字子羔，郑玄曰：衞人，少孔子三十岁。左传亦作子羔，家语作子高，礼记作子皐，三字不同，其实一也。注郑曰子路之行失於畔喭，喭，失容也，言子路性行刚强，常喭，失於礼容也。今本作畔王弼云王弼云本王误玉今正刚猛也。云言回庶几圣道者，易下系辞云：颜氏之子，其殆庶几乎。是回庶慕几微之圣道。云虽数空匮而乐在其中者，即箪食瓢饮，不改其乐是也。云赐不受教命者，言不受夫子礼教之命。云惟财货是殖者，言唯务使货财生殖蕃息也。云亿度是非者，言又用心亿度人事之是非也。云盖美回所以励赐也者，言孔子之意，美颜回贫而乐道，所以劝励子贡。言汝既富矣又能亿则屡中何得不受教命乎云一曰以下者，何晏又为一说也。云以圣人之善道教数子之庶几者，言孔子以圣人庶几之善道，竝教六子也。云犹不至於知道者各内有此害者，言圣人不倦，竝教诲之，而犹尚不能至於知几微善道者，以其各自内有愚鲁辟喭之病害故也。云其於庶几每能虚中唯回者，言唯颜回每能虚其中心，知於庶几之道也。云怀道深远不虚心不能知道者，此解虚中之由，由其至道深远，若不虚其中心，则不能知道也。云子贡虽无数子之病者，谓无愚鲁辟喭之病也，然亦不知道者，谓亦如四子不知圣道也。云虽不穷理而幸中虽非天命而偶富亦所以不虚心也者，此解子贡不知道，由於有此二累也。虽不穷理而幸中，释经亿则屡中，言虽不穷理尽性，但亿度之，幸中其言也。左传鲁定公十五年，春，邾隐公来朝，子贡观焉，邾子执玉，高其容仰，公受玉，卑其容俯，子贡曰：以礼观之二君者，皆有死亡焉。夏，五月，壬申，公薨，仲尼曰：赐不幸言而中。哀七年，以邾子益来，是其屡中也。虽非天命而偶富，释经不受命而货殖也，言致富之道，当由天命，与之爵禄，今子贡不因天命爵禄，而能自致富，故曰偶富。言有亿度之劳，富有经营之累，以此二事，何暇虚心以知道？故云亦所以不虚心也。
出土文物
高柴著作多不存。幸运的是，在文博考古领域乃至整个学术界引起强烈震撼的“战国楚竹书”，被认为与高柴有重大关系。这批竹简于1994年5月被上海博物馆原馆长、著名考古学家马承源发现，后经众多专家学者研究，确认为是有重大学术价值的儒家原始文献，至今已整理出版《上海博物馆藏战国楚竹书》七卷，由上海古籍出版社出版。其中《子羔》（共14支竹简）一篇，内容为子羔（高柴）与孔子关于三代始祖感生和尧舜禅让问题的讨论，被认为作者应为高柴。另外被学界认为与《子羔》原属同一卷的《孔子诗论》（内容为孔子与弟子讨论《诗经》，共29支竹简）和《鲁邦大旱》（内容为记录鲁国旱灾后孔子与鲁哀公及弟子们的讨论，共6支竹简），也有不少学者认为是由子羔整理并传述的
历代配祠
东汉永帝十五年（72年）他被祭祀之。
唐玄宗开元二十七年封为“共伯”。
宋真宗大中祥符二年改封为“共城侯”；度宗咸谆三年以“共城侯”从祀孔子。与其妻所生子改为姓柴，其后为柴氏祖先。